ಮಾಲ್ಟ ಮತ್ತು ಮೆಡಿಟರೇನಿಯನ್ ಪ್ರದೇಶಗಳಲ್ಲಿ ಸಾಧಾರಣವಾಗಿ ಕಾಣಬರುವ ಜ್ವರಯುಕ್ತ ಸೋಂಕು ರೋಗ ಬ್ರೂಸೆಲ್ಲ ಎಂಬ ಸೂಕ್ಷ್ಮ ವಿಷಕ್ರಮಿಯ ಸೋಂಕಿನಿಂದ ಹರಡುತ್ತದೆ. ಸಾಧಾರಣವಾಗಿ ಸೋಂಕು ತಗುಲಿದ ಎರಡು ವಾರಗಳ ತರುವಾಯ ರೋಗದ ಚಿಹ್ನೆಗಳು ಕಾಣಿಸಿಕೊಳ್ಳುತ್ತವೆ. ಜ್ವರವೇರುವುದು ನಿಧಾನ, ತೀಕ್ಷ್ಣತೆ ಕಡಿಮೆ. ಸುಮಾರು ಎರಡು ವಾರಗಳ ಕಾಲ ಜ್ವರ ಕಾದು ಮತ್ತೆ ತಣಿಯುತ್ತದೆ. ಒಂದು ವಾರದ ಬಳಿಕ ಪುನಃ ಮತ್ತೆರಡು ವಾರ ಜ್ವರ ಕಾಯುತ್ತದೆ. ಕೆಲವು ತಿಂಗಳುಗಳಿಂದ ತೊಡಗಿ ಒಂದೆರಡು ವರ್ಷಗಳವರೆಗೂ ಈ ರೀತಿ ರೋಗಿ ಬಳಲಬಹುದು. ಜ್ವರ ಬಂದಾಗ ಮೈ ಬಹಳವಾಗಿ ಬೆವರಿ ಸುಸ್ತಾಗುವುದುಂಟು. ರೋಗಿಯ ಮನಸ್ಸಿಗೆ ಬೇಸರ, ಆಲಸ್ಯ ಇತ್ಯಾದಿ ಸಾಮಾನ್ಯ. ರಕ್ತಹೀನತೆ ಮತ್ತು ಸುಸ್ತು ಮುಂತಾದ ಚಿಹ್ನೆಗಳು ಅನಂತರ ಕಾಣಿಸಿಕೊಳ್ಳುತ್ತವೆ. ಆಡುಗಳಿಂದ ಸೋಂಕು ಉಂಟಾಗುತ್ತದೆ. ಆಡಿನ ಹಾಲನ್ನು ಕುಡಿಯುವುದರಿಂದಲೂ ಈ ಹಾಲಿನಿಂದ ತಯಾರಿಸಿದ ಬೆಣ್ಣೆ ಮುಂತಾದವನ್ನು ಉಪಯೋಗಿಸುವುದರಿಂದಲೂ ಮನುಷ್ಯನಿಗೆ ಈ ರೋಗ ಅಂಟುತ್ತದೆ. ಕಾಯಿಲೆಯಿಂದ ನರಳುತ್ತಿರುವ ಆಡುಗಳನ್ನು ತತ್‍ಕ್ಷಣ ನಾಶಪಡಿಸಬೇಕು. ಈ ಕಾಯಿಲೆಯಿಂದ ನರಳುತ್ತಿರುವವರಿಗೆ ಸ್ತ್ರೆಪ್ಟೋಮೈಸಿನ್ ಎಂಬ ಔಷಧಿಯ ಪ್ರಯೋಗದಿಂದ ಬಹಳ ಗುಣ ಉಂಟಾಗುತ್ತದೆ.
ಮಾಲ್ಟ ಜ್ವರ
ಸೋಂಕು ಪರಿಸ್ಥಿತಿ
ಟೈಫಾಯಿಡ್ ಮತ್ತು ಪ್ಯಾರಾಟೈಫಾಯಿಡ್
ರಾಕಿ ಪರ್ವತದ ರಕ್ತಗಂಧೆ ಜ್ವರ (ರಾಕಿ ಮೌಂತನ್ ಸ್ಪಾಟೆಡ್ ಫೀವರ್)